Leikmenn Gróttu fagna sigri í Inkasso deildinni síðasta haust . Mynd / S2 Ágúst Gylfason , nýráðinn þjálfari Gróttu , ætlar ekki að breyta þeim gildum sem skiluðu Gróttu óvænt sæti í efstu deild í fyrsta sinn í sögu félagsins . Ágúst tók við liði Gróttu í haust af Óskari Hrafni Þorvaldssyni sem hafði á tveimur farið með liðið upp úr C-deild og upp í Pepsi Max deild karla . Grótta vann Inkasso deildina síðasta sumar en enginn leikmaður liðsins fékk þá greidd laun . Það mun ekki breytast í deild þeirra bestu . Guðjón Guðmundsson , heimsótti Ágúst Gylfason út á Seltjarnarnes og ræddi við hann um nýja starfið og næsta sumar . „ Þetta er bara skemmtilegt verkefni . Allt Seltjarnarnesið þarf að taka sig saman og sýna styrk félagsins . Þannig förum við inn í mótið . Það er mikil jákvæðni og stemmning hérna á nesinu sem við þurfum að nýta okkur , “ sagði Ágúst Gylfason . „ Ég er búinn að vera með liðið í um það bil mánuð og maður sér hvað leikmenn eru tilbúnir að leggja mikið á sig á æfingum og annað . Við ætlum að halda okkar gildum sem hafa verið hérna hjá Gróttu síðustu tvö ár sem er að spila á heimamönnum og á ungum leikmönnum sem eru í liðunum hérna í kring , “ sagði Ágúst . „ Það hefur virkað það vel að liðið hefur komist upp um tvær deildir síðustu tvö ár . Við ætlum að halda þeim gildum áfram í úrvalsdeild . Það verður engin breyting þar á og við erum hvergi bangnir , “ sagði Ágúst . Sækja í unga leikmenn í nágrenninu „ Þetta verður ævintýri og það er bara um að gera fyrir ykkur fjölmiðlamenn að fylgjast vel með okkur og því sem við ætlum að gera . Ég er ennþá að læra á leikmannahópinn og allt Seltjarnarnesið . Leikmennirnir og aðrir eru að læra á mig . Það tekur smá tíma að aðlagast , “ sagði Ágúst . Ágúst segir samt að það sé alveg klárt að hann muni fá nýja leikmenn inn í leikmannahópinn fyrir næsta sumar . „ Við þurfum alveg fjóra til fimm leikmenn en það verður á okkar forsendum . Við sækjumst eftir ungum leikmönnum í liðunum hér í kring og við vonumst til að þeir séu tilbúnir að vera með okkur í verkefni , “ sagði Ágúst . „ Ég er búinn að þjálfa bæði Fjölni og Breiðablik en þetta er svolítið öðruvísi verkefni . Ég er mjög spenntur að takast á við þetta , “ sagði Ágúst . Það má sjá allt innslagið og viðtal Gaupa við Ágúst hér fyrir neðan . Klippa : Sportpakkinn : Leikmenn Gróttu verða ekki á launum í Pepsi Max deildinni næsta sumar Athugið .